**ΜΑΘΗΜΑ 20 LECTIO VICESIMA**

**Πίσω από τις κουρτίνες ή πώς ο Κλαύδιος έγινε αυτοκράτορας**

|  |  |
| --- | --- |
| Claudius quinquagesimo anno aetatis suae cepit imperium quodam mirabili casu.Exclusus ab insidiatoribus Caligulae, recesserat in diaetam, cui nomen est Hermaeum. Paulo post exterritus rumore caedis prorepsit ad proximum solarium et se abdidit inter vela praetenta foribus. Miles discurrens animadvertit pedes eius; eum adgnovit latentem; extractum eum salutavit imperatorem. Hinc adduxit eum ad commilitones suos. Ab his delatus est in castra tristis et trepidus, dum turba obvia eum miseratur quasi moriturum. Postero die Claudius factus est imperator. | O Κλαύδιοςστο πεντηκοστό έτοςτης ηλικίας τουκατέλαβε την εξουσίααπό ένα παράδοξο τυχαίο γεγονός.Διωγμένος από τους δολοφόνουςτου Καλιγούλαείχε αποσυρθεί στη θερινή κατοικίαπου ονομάζεται Ερμαίο.Λίγο αργότερατρομοκρατημένος από τα νέατης σφαγής σύρθηκεως το πιο κοντινό λιακωτόκαι κρύφτηκεανάμεσα στα παραπετάσματαπου κρέμονταν στην πόρτα.Ένας στρατιώτης,καθώς έτρεχε εδώ κι εκεί,παρατήρησε τα πόδια του·τον αναγνώρισε που κρυβόταν·αφού τον τράβηξε έξω,τον προσαγόρευσε ως αυτοκράτορα.Από εκεί τον οδήγησεστους συστρατιώτες του.Από αυτούς μεταφέρθηκεστο στρατόπεδολυπημένος και έντρομος,ενώ το πλήθος που τον συναντούσετον λυπότανσαν να επρόκειτο να πεθάνει.Την επόμενη μέρα ο Κλαύδιοςέγινε αυτοκράτορας. |

ΕΤΥΜΟΛΟΓΙΚΑ

* Adgnosco : γιγνώσκω, γνώση
* Aetas : αιεί, αιώνας
* Capio χάφτω
* casus < cado: πρβλ. κάζο, καζούρα
* commilito < cum + miles: πρβλ. μιλιταρισμός
* defero: φέρω, φορά
* diaeta < αρχ. *δίαιτα*
* discurro (dis + curro):πρβλ. κούρσα, κούριερ
* excludο: κλείνω, κλειδί
* exterreo ·terror ≃τρόμος: *τρέω,* τρέμω, τρομερός
* facio : φάτσα, τίθημι θέση θετικός
* foris (foras): θύρα (θυρίδα, θυρεός, αθυρόστομος, θυρωρός)
* insidiator < insidiae: *ἕδρα , ἕζομαι* (= κάθομαι) (καθέδρα, καθεδρικός)
* lateo: *λα-ν-θάνω*, λάθος (λήθη, λησμονιά, αλήθεια, λανθασμένος, λαθραίος)
* morior ·mors: *βροτός, ἄ-μβροτος*, αμβροσία, μόρτης μοίρα, μαραίνω, μαρασμός, μέρος, μερίδιο
* nomen : όνομα
* pes: πόδι, εμπόδιο
* praetendo :τείνω, τάση, τανάλια
* prorepo (pro + repo) ≃ έρπω προς (κάποιο σημείο), έρπης, ερπετό
* rumor: κυρ. «θόρυβος»· πρβλ. *ὠ-ρύ-ομαι* (= ουρλιάζω), ορυμαγδός (= δυνατός θόρυβος)
* solarium < sol ≃ *ἥλιος*: πρβλ. σολάριουμ (ηλιακός, υφήλιος, ανήλιαγος)
* turba· turbo: τύρβη (ταραχή), τυρβάζω velum: πρβλ. βέλο

ΓΡΑΜΜΑΤΙΚΑ TΑΞΙΝΟΜΗΜΕΝΟ ΛΕΞΙΛΟΓΙΟ

**ΟΥΣΙΑΣΤΙΚΑ**

|  |
| --- |
| **A΄ κλίση**  |
| Caligula -ae: (αρσενικό)diaeta -ae: (θηλυκό)turba -ae: (θηλυκό)  |

|  |
| --- |
| **Β΄ κλίση**  |
| Claudius -ii/ -i: (αρσενικό)annus -i: (αρσενικό)imperium -ii/ -i: (ουδέτερο)Hermaeum -i: (ουδέτερο)solarium -ii/ -i: (ουδέτερο)velum -i: (ουδέτερο)castra -orum (ουδέτερο) ετερόσημο  |

|  |
| --- |
| **Γ΄ κλίση**  |
| aetas -atis: (θηλυκό)insidiator -oris: (αρσενικό)nomen -inis: (ουδέτερο)rumor -oris: (αρσενικό)caedes, caedis: (θηλυκό)foris, foris: (θηλυκό)miles, militis: (αρσενικό)pes, pedis: (αρσενικό)imperator -oris: (αρσενικό)commilito, commilitonis: (αρσενικό)  |

|  |
| --- |
| **Δ΄ κλίση**  |
| casus -us: (αρσενικό)  |

|  |
| --- |
| **Ε΄ κλίση**  |
| dies, diei: (αρσενικό)  |

**ΕΠΙΘΕΤΑ**

|  |
| --- |
| **Β΄ κλίση**  |
| paulus, -a, -umproximus, -a, -um (συγκριτικός: propior, -ior, -ius. Δεν έχει θετικό διότι προέρχεται από το επίρρημα prope) trepidus, -a, -umobvius, -a, -umposterus, -a, -um (συγκριτικός: posterior, -ior, -ius, υπερθετικός: postremus/postumus, -a, -um)  |

|  |
| --- |
| **Γ΄ κλίση**  |
| mirabilis, -is, -e (συγκριτικός: mirabilior, -ior, -ius, υπερθετικός: mirabilissimus, -a, -um)tristis, -is, -e (συγκριτικός: tristior, -ior, -ius, υπερθετικός: tristissimus, -a, -um)  |

|  |
| --- |
| **ΑΡΙΘΜΗΤΙΚΑ**  |
| quinquagesimus, -a, -um (τακτικό αριθμητικό επίθετο)  |

**ΑΝΤΩΝΥΜΙΕΣ**

|  |
| --- |
| suus, -a, -um (κτητική που λειτουργεί ως αυτοπαθητική) quidam, quaedam, quoddam (αόριστη επιθετική)qui, quae, quod (αναφορική)se (προσωπική που λειτουργεί ως αυτοπαθητική) is, ea, id (δεικτική-επαναληπτική) hic, haec, hoc (δεικτική)  |

**ΡΗΜΑΤΑ**

|  |
| --- |
| **1η Συζυγία** |
| saluto, salutavi, salutatum, salutāremiseror, miseratus sum, miseratum, miserāri (αποθετικό)  |

|  |
| --- |
| **2η Συζυγία** |
| exterreo, exterrui, exterritum, exterrērelateo, latui, ---, latēre  |

|  |
| --- |
| **3η Συζυγία** |
| capio, cepi, captum, capĕreexcludo, exclusi, exclusum, excludĕre recedo, recessi, recessum, recedĕreprorepo, prorepsi, proreptum, prorepĕrepraetendo, praetendi, praetentum, praetendĕreabdo, abdidi, abditum, abdĕrediscurro, discucurri/discurri, discursum, discurrĕreanimadverto, animadverti, animadversum, animadvertĕreadgnosco, adgnovi, adgnitum, adgnoscĕreextraho, extraxi, extractum, extrahĕreadduco, adduxi, adductum, adducĕremorior, mortuus sum, mortuum, mori (αποθετικό, μετοχή μέλλοντα: moriturus)  |

**ΒΟΗΘΗΤΙΚΑ ΡΗΜΑΤΑ**

|  |
| --- |
| sum, fui, ---, esse  |

**ΑΝΩΜΑΛΑ ΡΗΜΑΤΑ**

|  |
| --- |
| defero, detuli, delatum, defĕrre fio, factus sum, fieri (παθητικό του facio)  |

**ΕΠΙΡΡΗΜΑΤΑ**

|  |
| --- |
| post (χρονικό), συγκριτικός: posterius, υπερθετικός: postremo/ postremumhinc (τοπικό)  |

**ΠΡΟΘΕΣΕΙΣ**

|  |
| --- |
| ab ( + κυρίως αφαιρετική) in ( + εδώ αιτιατική) ad ( + αιτιατική)inter ( + αιτιατική)  |

**ΣΥΝΔΕΣΜΟΙ**

|  |
| --- |
| et (παρατακτικός, συμπλεκτικός)dum (υποτακτικός, χρονικός)quasi (υποτακτικός, παραβολικός-υποθετικός)  |

20. ΕΡΜΗΝΕΙΑ ΚΑΙ ΓΡΑΜΜΑΤΙΚΗ ΑΝΑΓΝΩΡΙΣΗ ΤΩΝ ΛΕΞΕΩΝ

Claudius: ονομαστική ενικού, αρσενικό, β΄ κλίση, του ουσιαστικού Claudius -ii/-i = Κλαύδιος → ως κύριο όνομα δεν διαθέτει πληθυντικό.

quinquagesimo: αφαιρετική ενικού, αρσενικό, β΄ κλίση, του τακτικού αριθμητικού επιθέτου. quinquagesimus, -a, -um = πεντηκοστός, -ή, -ό (ως αριθμητικό δεν διαθέτει κλητική).

anno: αφαιρετική ενικού, αρσενικό, β΄ κλίση, του ουσιαστικού annus -i = χρόνος, έτος.

aetatis : γενική ενικού, θηλυκό, γ΄ κλίση, του ουσιαστικού aetas -atis= ηλικία → γενική πληθυντικού aetatum & aetatium άρα και αιτιατική –es/-is, όπως και το civitas, libertas.

suae: γενική ενικού, θηλυκό, της κτητικής αντωνυμίας γ΄ προσώπου που λειτουργεί ως αυτοπαθητική, εδώ για έναν κτήτορα suus, -a, -um = δικός, -ή, -ό του.

imperium: αιτιατική ενικού, ουδέτερο, β΄ κλίση, του ουσιαστικού imperium -ii/ -i = εξουσία.

cepit: γ΄ ενικό οριστικής ενεργητικού παρακειμένου του ρήματος capio, cepi, captum, capĕre 3 = πιάνω, συλλαμβάνω → ανήκει στα 15 ρήματα σε –io.

mirabili: αφαιρετική ενικού, αρσενικό, γ΄ κλίση, του τριγενούς και δικαταλήκτου επιθέτου mirabilis, -is, -e = περίεργος, -η, -ο (συγκριτικός: mirabilior, -ior, -ius, υπερθετικός: mirabilissimus, -a, -um).

quodam: αφαιρετική ενικού, αρσενικό, της αόριστης επιθετικής αντωνυμίας quidam, quaedam, quoddam = κάποιος, -α, -ο.

casu: αφαιρετική ενικού, αρσενικό, δ΄ κλίση, του ουσιαστικού casus -us = τυχαίο γεγονός.

Exclusus: ονομαστική ενικού, αρσενικό, β΄ κλίση, της μετοχής παθητικού παρακειμένου του ρήματος excludo, exclusi, exclusum, excludĕre 3 = διώχνω.

ab: πρόθεση που συντάσσεται με (κυρίως) αφαιρετική = από.

insidiatoribus: αφαιρετική πληθυντικού, αρσενικό, γ΄ κλίση, του ουσιαστικού insidiator -oris = συνωμότης, δολοφόνος.

Caligulae: γενική ενικού, αρσενικό, α΄ κλίση, του ουσιαστικού Caligula -ae = Καλιγούλας → ως κύριο όνομα δεν διαθέτει πληθυντικό.

recesserat: γ΄ ενικό οριστικής ενεργητικού υπερσυντελίκου του ρήματος recedo, recessi, recessum, recedĕre 3 = αποσύρομαι.

in: πρόθεση που εδώ συντάσσεται με αιτιατική = σε.

diaetam: αιτιατική ενικού, θηλυκό, α΄ κλίση, του ουσιαστικού diaeta -ae = θερινή κατοικία.

cui: δοτική ενικού, θηλυκό, της αναφορικής αντωνυμίας qui, quae, quod = ο οποίος, -α, -ο.

nomen: ονομαστική ενικού, ουδέτερο, γ΄ κλίση, του ουσιαστικού nomen -inis = όνομα.

est: γ΄ ενικό οριστικής ενεστώτα του βοηθητικού ρήματος sum, fui, ---, esse = είμαι.

Hermaeum: ονομαστική ενικού, ουδέτερο, β΄ κλίση, του ουσιαστικού Hermaeum -i = Ερμαίο → ως κύριο όνομα δεν διαθέτει πληθυντικό.

Paulo: αφαιρετική ενικού, ουδέτερο, β΄ κλίση, του επιθέτου paulus, -a, -um = λίγος, -η, -ο → το επίθετο δεν σχηματίζει παραθετικά.

Post: χρονικό επίρρημα = αργότερα.

rumore: αφαιρετική ενικού, αρσενικό, γ΄ κλίση, του ουσιαστικού rumor -oris = φήμη.

caedis: γενική ενικού, θηλυκό, γ΄ κλίση, του ισοσύλλαβου ουσιαστικού caedes, caedis = σφαγή → γενική πληθυντικού caedium, αιτιατική πληθυντικού caedes & caedis.

exterritus: ονομαστική ενικού, αρσενικό, β΄ κλίση, της μετοχής παθητικού παρακειμένου του ρήματος exterreo, exterrui, exterritum, exterrēre 2= τρομοκρατώ.

prorepsit: γ΄ ενικό οριστικής ενεργητικού παρακειμένου του ρήματος prorepo, prorepsi, proreptum, prorepĕre 3 = σέρνομαι, έρπω.

ad: πρόθεση που συντάσσεται με αιτιατική = προς.

solarium: αιτιατική ενικού, ουδέτερο, β΄ κλίση, του ουσιαστικού solarium –ii/ -i = λιακωτό.

proximum: αιτιατική ενικού, ουδέτερο, β΄ κλίση, του επιθέτου proximus –a, -um = πολύ κοντινός -ή, -ό (Πρόκειται για υπερθετικό βαθμό, ενώ ο συγκριτικός είναι: propior, -ior, -ius. Δεν διαθέτει θετικό, διότι προέρχεται από το επίρρημα prope).

et: παρατακτικός, συμπλεκτικός σύνδεσμος = και.

inter: πρόθεση που συντάσσεται με αιτιατική = ανάμεσα.

vela: αιτιατική πληθυντικού, ουδέτερο, β΄ κλίση, του ουσιαστικού velum -i = παραπέτασμα.

praetenta: αιτιατική πληθυντικού, ουδέτερο, β΄ κλίση, της μετοχής παθητικού παρακειμένου του ρήματος praetendo, praetendi, praetentum, praetendĕre 3 = κρεμώ μπροστά. Λόγω της πρόθεσης prae συντάσσεται με δοτική.

foribus: δοτική πληθυντικού, θηλυκό, γ΄ κλίση, του ισοσύλλαβου ουσιαστικού foris, foris = πόρτα. Γενική πληθυντικού forium, αιτιατική πληθυντικού fores & foris. Συνήθως απαντά στον πληθυντικό.

se: αιτιατική ενικού, της προσωπικής αντωνυμία γ΄ προσώπου, που λειτουργεί ως αυτοπαθητική = τον εαυτό του, εαυτό της, εαυτό του.

abdidit: γ΄ ενικό οριστικής ενεργητικού παρακειμένου του ρήματος abdo, abdidi, abditum, abdĕre 3 = κρύβω. (Το do σύνθετο με μονοσύλλαβη πρόθεση γίνεται 3ης συζυγίας).

Discurrens: ονομαστική ενικού, αρσενικό, γ΄ κλίση, της μετοχής ενεργητικού ενεστώτα του ρήματος discurro, discucurri/discurri, discursum, discurrĕre 3 = τρέχω εδώ κι εκεί.

miles: ονομαστική ενικού, αρσενικό, γ΄ κλίση, του ουσιαστικού miles, militis = στρατιώτης.

pedes: αιτιατική πληθυντικού, αρσενικό, γ΄ κλίση, του ουσιαστικού pes, pedis = πόδι.

eius: γενική ενικού, αρσενικό, της δεικτικής-επαναληπτικής αντωνυμίας is, ea, id = αυτός, -ή, -ό.

animadvertit: γ΄ ενικό οριστικής ενεργητικού παρακειμένου του ρήματος animadverto, animadverti, animadversum, animadvertĕre 3 = παρατηρώ.

eum: αιτιατική ενικού, αρσενικό, της δεικτικής-επαναληπτικής αντωνυμίας is, ea, id = αυτός, -ή, -ό.

latentem: αιτιατική ενικού, αρσενικό, γ΄ κλίση, της μετοχής ενεργητικού ενεστώτα του ρήματος lateo, latui, ---, -latēre 2 = κρύβομαι.

adgnovit: γ΄ ενικό οριστικής ενεργητικού παρακειμένου του ρήματος adgnosco, adgnovi, adgnitum, adgnoscĕre 3 = αναγνωρίζω.

extractum: αιτιατική ενικού, αρσενικό, β΄ κλίση, της μετοχής παθητικού παρακειμένου του ρήματος extraho, extraxi, extractum, extrahĕre 3 = τραβώ έξω, βγάζω (τραβώντας).

imperatorem: αιτιατική ενικού, αρσενικό, γ΄ κλίση, του ουσιαστικού imperator -oris = στρατηγός, αυτοκράτορας.

eum: αιτιατική ενικού, αρσενικό της δεικτικής-επαναληπτικής αντωνυμίας is, ea, id = αυτός, -ή, -ό.

salutavit: γ΄ ενικό οριστικής ενεργητικού παρακειμένου του ρήματος saluto, salutavi, salutatum, salutāre 1= προσαγορεύω, χαιρετίζω.

Hinc: τοπικό επίρρημα = από εκεί.

ad: πρόθεση που συντάσσεται με αιτιατική = προς.

commilitones = αιτιατική πληθυντικού, αρσενικό, γ΄ κλίση, του ουσιαστικού commilito, commilitonis = συστρατιώτης, σύντροφος.

suos: αιτιατική πληθυντικού, αρσενικό, της κτητικής αντωνυμίας γ΄ προσώπου, που λειτουργεί ως αυτοπαθητική εδώ για έναν κτήτορα suus, -a, -um = δικός, -ή, -ό του.

eum: αιτιατική ενικού, αρσενικό, της δεικτικής-επαναληπτικής αντωνυμίας is, ea, id = αυτός, -η, -ο.

adduxit: γ΄ ενικό οριστικής ενεργητικού παρακειμένου του ρήματος adduco, adduxi, adductum, adducĕre 3 = οδηγώ προς (β΄ ενικό προστακτικής ενεργητικού ενεστώτα adduc).

Ab: πρόθεση που συντάσσεται με (κυρίως) αφαιρετική = από.

his: αφαιρετική πληθυντικού, αρσενικό, της δεικτικής αντωνυμίας hic, haec, hoc = αυτός, -ή, -ό.

in: πρόθεση που εδώ συντάσσεται με αιτιατική = σε.

castra: αιτιατική πληθυντικού, ουδέτερο, β΄ κλίση, του ετερόσημου ουσιαστικού castrum –i = φρούριο, castra -orum = στρατόπεδο.

delatus est: γ΄ ενικό οριστικής παθητικού παρακειμένου του ανωμάλου ρήματος defero, detuli, delatum, defĕrre 3 = μεταφέρω (β΄ ενικό προστακτικής ενεργητικού ενεστώτα defer).

tristis: ονομαστική ενικού, αρσενικό, γ΄ κλίση, του τριγενούς και δικαταλήκτου επιθέτου tristis, -is, -e = λυπημένος, -η, -ο
(συγκριτικός: tristior, -ior, -ius, υπερθετικός: tristissimus, -a, -um). Επίρρημα triste και tristiter.

et: παρατακτικός, συμπλεκτικός σύνδεσμος = και.

trepidus: ονομαστική ενικού, αρσενικό, β΄ κλίση, του επιθέτου trepidus, -a, -um = έντρομος, -η, -ο → το επίθετο δεν σχηματίζει παραθετικά.

dum: υποτακτικός, χρονικός σύνδεσμος = ενώ.

obvia: ονομαστική ενικού, θηλυκό, β΄ κλίση, του επιθέτου obvius, -a, -um =αντίθετος, -η, -ο → το επίθετο δεν σχηματίζει παραθετικά.

turba: ονομαστική ενικού, θηλυκό, α΄ κλίση, του ουσιαστικού turba -ae = πλήθος.

quasi: υποτακτικός, παραβολικός-υποθετικός σύνδεσμος = σαν.

moriturum: αιτιατική ενικού, αρσενικό, β΄ κλίση, της μετοχής μέλλοντα του αποθετικού ρήματος morior, mortuus sum, mortuum, mori 3 =πεθαίνω (σχηματίζει τη μετοχή μέλλοντα από το θέμα του ενεστώτα όπως και τα pariturus, nasciturus, ruiturus).

eum: αιτιατική ενικού, αρσενικό, της δεικτικής-επαναληπτικής αντωνυμίας is, ea, id = αυτός, -ή, -ό.

miseratur: γ΄ ενικό οριστικής ενεστώτα του αποθετικού ρήματος miseror, miseratus sum, miseratum, miserāri 1 = λυπάμαι.

Postero: αφαιρετική ενικού, αρσενικό, β΄ κλίση του επιθέτου posterus, -a, -um = επόμενος, -η, ο, ύστερος, -η, -ο (συγκριτικός: posterior, -ior, -ius, υπερθετικός: postremus/postumus, -a, -um). Eπίρρημα: post.

die: αφαιρετική ενικού, αρσενικό, ε΄ κλίση, του ουσιαστικού dies, diei = ημέρα.

Claudius: ονομαστική ενικού, αρσενικό, β΄ κλίση, του ουσιαστικού Claudius -ii/ -i = Κλαύδιος →ως κύριο όνομα δεν διαθέτει πληθυντικό.

imperator: ονομαστική ενικού, αρσενικό, γ΄ κλίση, του ουσιαστικού imperator -oris = στρατηγός, αυτοκράτορας.

factus est: γ΄ ενικό οριστικής παθητικού παρακειμένου του ανώμαλου ρήματος fio, factus sum, fieri = γίνομαι (παθητικό του ρήματος

facio, feci, factum, facere).